શહેરના દાણીલીમડા વિસ્તારમાં આવેલા અલ હબીબ નગરમાં રહેતા ખલીલ અહેમદ શેખ દાણીલીમડામાં મોબાઇલની દુકાન ધરાવે છે. ગઇ કાલે મોડી રાત્રે ખલીલ અહેમદ મકાન માટેને ચાર લાખ રૂપિયા રોકડ લઇને દાણીલીમડા સોનીના ખેતર પાસેથી પસાર થઇ રહ્યો હતો ત્યારે આસિફ ખાન ઉર્ફે ગાંડી પઠાણ અને આમીર અંસારીએ ખલીલને રોક્યો હતો અને તેની પાસેથી બેગ ઝુંટવવાની કોશિશ કરી હતી. ખલીલે બેગ નહીં આપતાં બન્ને સાથે મારા મારી કરી હતી. જેમાં આસિફ અને આમિરે ખાલિદને ચપ્પાના ધા ઝીંક્યા હતા.